QH สดใสซาบซ่า!!
เร่งขยายโครงการอสังหาฯ ต่อเนื่อง สำหรับ QH มีการบุกตลาดส่งท้ายในไตรมาส 4 เปิดตัวโครงการใหม่อีก 2 โครงการ มูลค่ารวมกว่า 1,500 ล้านบาท โดยเป็นโครงการทาวน์โฮมระดับพรีเมี่ยม “โครงการคาซ่า ซิตี้ กิ่งแก้ว-สุวรรณภูมิ” และ “กัสโต้ ราชพฤกษ์-พระราม5” ซึ่งเน้นเจาะกลุ่มลูกค้าคนรุ่นใหม่ ที่มีไลฟ์สไตส์การใช้ชีวิตคุณภาพในระดับราคาที่สามารถเข้ามาเป็นเจ้าของได้
26 พ.ย. 2559

–คุณค่าบริษัท–
 
เร่งขยายโครงการอสังหาฯ ต่อเนื่อง สำหรับ บริษัท ควอลิตี้เฮ้าส์ จำกัด (มหาชน) หรือ QH มีการบุกตลาดส่งท้ายในไตรมาส 4 เปิดตัวโครงการใหม่อีก 2 โครงการ มูลค่ารวมกว่า 1,500 ล้านบาท โดยเป็นโครงการทาวน์โฮมระดับพรีเมี่ยม “โครงการคาซ่า ซิตี้ กิ่งแก้ว-สุวรรณภูมิ” และ “กัสโต้ ราชพฤกษ์-พระราม5” ซึ่งเน้นเจาะกลุ่มลูกค้าคนรุ่นใหม่ ที่มีไลฟ์สไตส์การใช้ชีวิตคุณภาพในระดับราคาที่สามารถเข้ามาเป็นเจ้าของได้
ตัวนี่จะช่วยเพิ่มจุดแข็งให้กับบริษัทต่อไปอีกในอนาคต อย่างยอด Presales เริ่มรับรู้นับแต่ปีหน้า ซึ่งเชื่อว่าโครงการดังกล่าวจะยังคงโดดเด่นและเติบโตสูงมาช่วยพยุงกำไรสุทธิเติบโตอย่างต่อเนื่อง
ส่วนในไตรมาส 4 ปี 59 นี้ ทางบริษัทยังมีที่เด็ดของการจัดกิจกรรมทางการตลาด เพื่อส่งเสริมการขายในช่วงโค้งสุดท้ายของปีด้วยการมีแคมเปญกระตุ้นยอดขาย เนื่องจากก่อนหน้าเก้าเดือนแรกของปีนี้ บริษัทได้เปิดขายโครงการใหม่แล้ว จำนวน 8 โครงการ มูลค่ารวม 9,000 ล้านบาท แบ่งเป็นโครงการบ้านเดี่ยว จำนวน 4 โครงการได้แก่ โครงการวรารมย์ พรีเมี่ยม แก้วนวรัฐ (เชียงใหม่), โครงการ คาซ่า วิลล์ รามอินทรา-วงแหวน 2, โครงการ คาซ่า วิลล์ รามคำแห่ง-วงแหวน2 และโครงการเดอะทรัสต์ วิลล์ ราชพฤกษ์-รัตนาธิเบศร์
อีกทั้งยังมีโครงการทาวน์โฮมระดับพรีเมี่ยม จำนวน 4 โครงการ ได้แก่ โครงการ คาซ่า ซิตี้ วงแหวน-ลำลูกกา 2, โครงการ คาซ่า ซิตี้ ดอนเมือง-ศรีสมาน, โครงการ คาซ่า ซิตี้ กัลปพฤกษ์-สาทร และโครงการ กัสโต้ เพชรเกษม-ทวีวัฒนา ซึ่งทุกโครงการยังได้รับการตอบรับจากลูกค้าที่ดี และจะช่วยเป็นแรงผลักดันให้ผลประกอบการโตสม่ำเสมอ
อย่างผลการดำเนินงานไตรมาส 3 สิ้นสุดวันที่ 30 กันยายน 2559 บริษัทมีรายได้รวมขยับขึ้นมาอยู่ที่ 4,550.01 ล้านบาท จากงวดเดียวกันของปีก่อน 4,345.76 ล้านบาท เป็นผลจากรายได้จากการขายอสังหาริมทรัพย์ และรายได้จากค่าเช่าและค่าบริการเพิ่มขึ้น ส่งผลให้บริษัทมีกำไรขยับขึ้นมาอยู่ที่ 768.19 ล้านบาท หรือ 0.07 บาทต่อหุ้น จากงวดเดียวกันของปีก่อน 569.91 ล้านบาท หรือ 0.05 บาทต่อหุ้น
ขณะที่ผลการดำเนินงานงวดเก้าเดือน สิ้นสุดวันที่ 30 กันยายน 2559 บริษัทมีรายได้รวมขยับขึ้นมาอยู่ที่ 15,325.76 ล้านบาท จากงวดเดียวกันของปีก่อน 12,904.73 ล้านบาท จากงวดเดียวกันของปีก่อน 2,407.25 ล้านบาท หรือ 0.22 บาทต่อหุ้น จากงวดเดียวกันของปีก่อน 1,803.23 ล้านบาท หรือ 0.17 บาทต่อหุ้น สะท้อนความต้องการที่อยู่อาศัยมีอยู่คงเดิม
ในขณะที่นักวิเคราะห์ บล.ซีไอเอ็มบีคาดว่า QH จะมีกำไรสุทธิกลับมาเติบโตเป็นบวกที่ 7.9% ในปี 2559 ด้วยการบริหารค่าใช้จ่ายอย่างมีประสิทธิภาพและส่วนแบ่งกำไรจากเงินลงทุนในบริษัทร่วมที่เพิ่มขึ้น คงคำแนะนำ “ซื้อ” ราคาเป้าหมาย 3.40 บาท
…
 
ผู้ถือหุ้นรายใหญ่
1.บริษัท แลนด์ แอนด์ เฮ้าส์ จำกัด (มหาชน) 2,675,945,601 หุ้น 24.98%
2.GIC PRIVATE LIMITED 1,154,421,450 หุ้น 10.77%
3.บริษัท ไทยเอ็นวีดีอาร์ จำกัด 680,583,215 หุ้น 6.35%
4.N.C.B.TRUST LIMITED-NORGES BANK 11      281,261,300 หุ้น 2.63%
5.CHASE NOMINEES LIMITED 240,599,601 หุ้น 2.25%
 
รายชื่อกรรมการ
1.นาย บุญสม เลิศหิรัญวงศ์ ประธานกรรมการบริษัท
2.นาย บุญสม เลิศหิรัญวงศ์ กรรมการอิสระ
3.นาย ชัชชาติ สิทธิพันธุ์ ประธานเจ้าหน้าที่บริหาร
4.นาย ชัชชาติ สิทธิพันธุ์ กรรมการผู้จัดการ
5.นาย ชัชชาติ สิทธิพันธุ์ กรรมการ